Asikho isikhathi esibekiwe ngaphambi kokuthi ubuyele kwezothando. Abantu basuke behlukene ngezizathu ezehlukene ngakho nesikhathi abazosihlala sizohluka. Abanye badinga isikhathi eside sokululama emva kokuhlukanisa kanti abanye abadingi isikhathi eside ngenxa yokuthi bese bevele bekulindele ukuhlukanisa besashadile. Kubalulekile kodwa ukungajahi kwezothando emva kokuhlukanisa ukuze uzinike isikhathi esanele sokuthola nokuthi ufunani empilweni nokuthi ufuna ukuhlangana nomuntu onjani. Isikhathi sakho uwedwa sibaluleke kakhulu njengamanje ukuze ungangeni nezinkinga ozithole ebudlelwaneni ophuma kubo. Okwamanje jabulela isikhathi sakho ngaphandle kokuzikhathaza ngezindaba zothando.
Ngihlukene nesoka lami ebengilithanda kakhulu nokuyilona ebelingumngani wami. Manje njengoba kuza izikhathi zikaKhisimusi ngiyazibuza ukuthi ngizoba yini ngaphandle kwalo. Amaholidi ngeke aphinde afane. Besenza yonke into ndawonye, singahlukani ngisho siyaphi. Manje sengiyazisola ngesenzo sami.
Uthando luyohlezi luhamba phambili. Yebo kunabantu imindeni yethu esifisela ukuthi sishade nabo kodwa ekugcineni wena kumele ushade nomuntu othandwa nguwe. Sibona kuyinto enhle ukuthi umveze emndenini ngoba uzimisele ngaye. Kungumsebenzi wakho futhi ukumvikela emndenini wakho. Kubeke kucace ukuthi uyabathanda futhi uyabahlonipha kodwa nawe ungathanda uma behlonipha izinqumo zakho. Akekho umuntu onelungelo lokungena phakathi kwabantu ababili abathandanayo ngisho umndeni imbala. Uma nithandana ngokweqiniso, uthando lwenu luzomelana nalezi zingqinamba. Sinifisela okuhle.